爭取連捷闖新里程 韋達邁向從練200W
2024年04月19日 14:52
東網電視
更多新聞短片
韋達今期有望起孖,步向從練第200W新里程。
韋達剛於夜賽以「飛漲」食尾胡,唔經唔覺,原來嚟到從練第198W,尚差兩場頭馬,就可以贏夠200W,步入自己嘅練馬事業新里程。
唔經唔覺韋達從練踏入第5季,雖然練馬方面,成績仲未可以比得上佢成為13屆冠軍騎師咁厲害,但表現就好穩定,而「當家猴王」同「將王」兩件王牌,仲為佢帶來一級賽榮耀,CV一樣唔失禮。
今期賽事,韋達雖然只係出馬4匹,要一日之內起孖,完成從練200W心願絕非無可能,以呢期賽事牌面,「九五赤兔」贏完一哩,再向難度挑戰跑1800米,希威森必然展現呢匹馬擅放本領。
上場轉廐首戰嘅「紅逸舍」,初出已經响直路賽後上入腳,展現咗佢嘅能力,今次當然力謀補中省招牌,但講到潛力豐厚,就必推「連捷」無疑,雖然至今兩仗俱敗,上場初跑1400米已經有啲走勢,換上田泰安,戰鬥力有增無減,以呢幾匹餐士馬,為佢起孖達成使命,一啲唔出奇。